RescueDoppler-prosedyrer og oppgaver for operativt personell

|  |  |
| --- | --- |
| **Trial:** RescueDoppler REK-582681 – CIV-NO-23-05-043033 | **Sponsor**: NTNU |
| **Site no.:**  3 – OUS Ullevål | **Principal Investigator:** Ingvild Maria Tøllefsen |

Operativt personell defineres som leger og sløyfeguider ved medisinsk klinikk og akuttklinikken på OUS Ullevål HF som har mottatt opplæring i RescueDoppler(RD)-prosedyrer og som har underskrevet opplæringslogg samt delegasjonslogg.

Opplæring blir gitt av forskningssykepleier, hovedutprøver og utprøver på OUS Ullevål. Prosedyre for operativt personell skal være fysisk tilgjengelig for personalet, men er også tilgjengelig via en QR-kode som finnes på RescueDoppler-plakaten plassert på klinikken og nederst på denne prosedyren. Opplæringsvideoer og manual for bruk av RescueDoppler-utstyr er også tilgjengelig via denne QR-koden.

RescueDoppler prosjektperm er plassert på AMM-kontor på akuttmottak, HIO-skranke, og på anestesiekspedisjonen. Prosjektpermen innholder prosedyrer og kontaktinformasjon til studiepersonell. Den inneholder også RD-konvolutter med sjekkliste for personalet. I konvoluttene finnes evalueringsskjema samt skjema for hjertestansepisode og poser for engangsutstyr. I etterkant av stans skal disse fylles ut så snart det lar seg gjøre. Skjema samt pose med engangsutstyr legges i konvolutt før konvolutt forsegles og plasseres bakerst i permen.

# Oppgaver:

Sløyfeguider har følgende oppgaver i studien:

* Daglig sjekk av utstyret.
* Sjekke at RD-boks er på lader
* Sjekke batteristatus (grønn) ved batteristatusknapp
* Se til at det er 2 innpakkede prober tilgjengelig
* Se at skjøteledning er korrekt tilkoblet RD-boks.
* Sørge for at en RD-konvolutt er tilgjengelig
* Fylle ut hjertestansepisodeskjema i RD-konvolutt etter stans
* Ta med RD-utstyr sammen med stanssykkel og sette dette på lading
* Ta RD-konvolutt med utfylte skjemaer med fra stans og legge disse i prosjektperm.

Annet operativt personell har ansvar for å vurdere pasienter for inklusjon i studien. Følgende inklusjons- og eksklusjonskriterier gjelder:

|  |  |
| --- | --- |
| Inklusjon  | Eksklusjon |
| Pasienten er over 18 år | Gjenoppliving avsluttes da pasienten er registrert som HLR-minus |
| Pasient med hjertestans  | Pasienten har store skader/ traumer hvor det ikke er mulig å feste RD-probe. |

Personalet skal tilstrebe å ta i bruk RescueDoppler-utstyret dersom pasienten oppfyller inklusjonskriterier.

I etterkant av stans skal et evalueringsskjema fylles ut av den som la på RD-plasteret. Evalueringsskjemaet ligger i RD-konvolutten medbrakt av sløyfeguide. Skjemaet fylles ut og returneres sammen med sløyfeholder. Dersom dette ikke lar seg gjøre skal skjemaet fylles ut og returneres til en prosjektperm innen vaktens slutt. Brukt engangsutstyr skal samles etter stans og legges i konvolutt.

Alle mulige bieffekter, feil eller mangler på utstyr (adverse events (AE)) skal rapporteres av operativt personell direkte til principal investigator (PI), Ingvild Tøllefsen (900 47 372). Navn og kontaktinformasjon til PI finnes på RescueDoppler-plakat samt i prosjektperm.

AE defineres kort som en uheldig medisinsk hendelse, sykdom, skade eller klinisk tegn hos en pasient/bruker/helsepersonell hvis det medisinske utstyret (RescueDoppler) er brukt/applikert på/av eller forsøkt brukt/applikert på/av og som ikke nødvendigvis har direkte sammenheng med det medisinske utstyret.

QR-kode til prosedyrer, manual og opplæringsvideoer:

